**המרכז האקדמי לוינסקי־ וינגייט**

**מכרז פומבי מס' 04/2024 למתן שירותי סלולר ואספקת מכשירים סלולריים**

1. **מהות ההתקשרות:**

המרכז האקדמי לוינסקי-וינגייט (חל"צ) (להלן: "**המרכז האקדמי**") יוצא במכרז פומבי מס' 04/2024 למתן שירותי סלולר ואספקת מכשירים סלולריים (להלן: "**המכרז**"). הכול כמפורט במסמכי המכרז, נספחיהם וכל מסמך אחר המצורף אליהם.

בכוונת המרכז האקדמי לרכוש במסגרתם השירותים את המכשירים הסלולרים, המפורטים להלן, ברכישה מרוכזת ולקבל שירותי קו סלולר לגביהם, ולרבות רכישה נוספת של מכשירים, חבילות חו"ל, שירות עסקי ואביזרי סלולר- הכל המפורט במסמכי המכרז על נספחיו, זאת על יסוד הצעת המחיר שיגיש המציע הזוכה במכרז ובהתאם לכמויות אשר שיפורטו בהזמנת העבודה שיוציא המרכז האקדמי למציע הזוכה.

**סוגי המכשירים** אשר המרכז האקדמי יהיה רשאי לרכוש במסגרת מתן השירותים הינם:

|  |  |
| --- | --- |
| **סוג מכשיר\*** | **נפח זכרון** |
| iPhone 15 Plus | GB 128 |
| Samsung Galaxy s24 Ultra | GB 256 |
| Samsung Galaxy Z flip 6 | GB 256 |
| Samsung Galaxy s24 | GB 256 |
| Samsung Galaxy A55 | GB 128 |
| Samsung Galaxy Z Fold 6   | GB 256 |

1. **ריכוז מועדים למכרז**

|  |  |
| --- | --- |
| **מועד פרסום המכרז** | 29.08.24 |
| **מועד אחרון להגשת שאלות הבהרה** | 10.09.24 בשעה 14:00 |
| **מועד להגשת הצעות** | 19.09.24 בשעה 14:00 |

1. **תנאים מוקדמים להשתתפות במכרז – "תנאי סף":**
	1. רשאי להשתתף במכרז זה יחיד או תאגיד רשום כדין בישראל (לא ניתן להגיש הצעה במשותף על ידי מספר מציעים) אשר במועד הגשת ההצעות למכרז עומד בכל התנאים המצטברים שלהלן:
		1. בידי המציע כל אישורים הנדרשים על פי חוק עסקאות גופים ציבוריים, התשל"ו-1976.
		2. בבעלות המציע לפחות 10 מרכזי שירות בפריסה ארצית, בהם ניתן שירות תיקון לכל סוגי המכשירים המפורטים בסע' 1 לעיל ואשר מופעלים באמצעות עובדי המציע (המועסקים בהעסקה ישירה).

**"מרכז שירות"** לצורך סעיף זה יהיה ככזה שבו מועסקים לפחות 5 עובדים של המציע הזוכה וניתן לקבל בו לפחות את השירותים הבאים: מסירת מכשיר לתיקון, קבלת מכשיר חלופי, רכישת מכשיר, בירור חיובים וקיימת בו מערכת מידע של המציע הזוכה.

* + 1. המציע מפעיל שירות שליחות מכל יעד בארץ לאספקה של ציוד סלולר חדש ו/או לאיסוף תיקון מכשירים עד 48 שעות מרגע פתיחת הקריאה.
		2. **המציע מקיים דרישות רישום בכל מרשם**, המתנהל על פי דין לעניין נושא ההתקשרות, ובידי המציע קיימים כל הרישיונות, האישורים וההיתרים הנדרשים על פי דין (להלן בסעיף זה – "ההיתרים"), כשהם תקפים, לפחות עד למועד האחרון בו תקפה הצעתו.
		3. אי הימצאות בהליכי פירוק ו/או פשיטת רגל ו/או חדלות פרעון.

לצורך הוכחת תנאי הסף, כאמור בסע' 3 זה, ימלא המציע את **נספח א'** בצירוף המסמכים הנדרשים במסמכי ההליך ו/או כל מסמך אחר להוכחת תנאי הסף.

1. **בחירת המציע הזוכה**
	1. בכפוף לזכויות המרכז האקדמי על פי הוראות כל דין ומסמכי המכרז, בכוונת המרכז האקדמי לבחור במציע אשר הגיש את הצעת המחיר הזולה ביותר ברכיב "**סה"כ עלות למכשירים וקווים**" (נספח ג') כמציע הזוכה במכרז- 100% מחיר.
2. **עיון במסמכי המכרז ויצירת קשר:**

מסמכי המכרז ניתנים להורדה מאתר האינטרנט של המרכז האקדמי שכתובתו:

[https://www.levinsky.ac.il/מכרזים-פעילים](https://www.levinsky.ac.il/%D7%9E%D7%9B%D7%A8%D7%96%D7%99%D7%9D-%D7%A4%D7%A2%D7%99%D7%9C%D7%99%D7%9D)

**תשומת לב המתעניינים לכך שתיקונים ושינויים ככל שיהיו בתנאי המכרז, לרבות כל שינוי בתאריך האחרון להגשת הצעות, יפורסמו באתר האינטרנט הנ"ל בלבד.**

1. **המען והמועד להגשת ההצעות:**

את ההצעה יש להגיש בעותק אחד, במעטפה חלקה וסגורה הנושאת את שם המכרז ומספרו **בלבד** ואשר תוכנס לתיבת המכרזים שבקמפוס לוינסקי, רחוב שושנה פרסיץ 15 תל אביב-יפו, במסדרון המרכז האקדמי בסמוך לחדר 109 עד ליום 19.09.2024 בשעה 14:00.

**תשומת לב המתעניינים כי המרכז האקדמי רשאי לשנות כל אחד מן המועדים המפורטים לעיל, ובכלל זה לדחות את המועד האחרון להגשת ההצעות. הודעות, שינויים או עדכונים יפורסמו באתר האינטרנט בלבד ובאחריות המציעים לעקוב אחר פרסומי האתר.**

**בכל מקרה של סתירה בין האמור בהודעה זו לבין האמור במסמכי המכרז – יהיו מסמכי המכרז הקובעים.**